
ELŐTERJESZTÉS

Mórágy Község Képviselő - testületének 2024. január 30-i
rendes/rendkívüli testületi ülésére

	Tárgy:
	Döntés a településkép védelméről szóló 2/2018. (II. 26.) rendelet módosításáról

	Előterjesztő:
	Dr. Márton Antal aljegyző

	Előterjesztést készítette:
	Dr. Márton Antal aljegyző

	Előterjesztés száma:
	[bookmark: _GoBack]6. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!
Az épített környezet alakításáról és védelméről szóló 1997. évi LXXVIII. törvény (ÉTV) 6.§ (1) bekezdése alapján a települési önkormányzat az épített környezet, a település tervszerű alakítása és védelme érdekében e törvény keretei között településfejlesztési és településrendezési feladatokat lát el.
[bookmark: pr125]Településrendezési eszközöket kell készíteni, településfejlesztési döntést hozni, ha a település társadalmi, gazdasági, illetve környezeti helyzetében bekövetkezett változások vagy új településfejlesztési szándék miatt azt az önkormányzat indokoltnak tartja.
A településkép védelméről szóló 2016. évi. LXXIV. törvény (a továbbiakban: Tktv.) 2024. január 1. napjától módosult. A Tktv. 16/E. § alapján a helyi önkormányzat képviselő-testülete a településképi rendeletének az e törvény 11/B. § (1a) bekezdése, valamint a 12. § (2) bekezdés h) pontjának való megfelelését köteles biztosítani.
A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 59. § (2) bekezdés szerinti önkormányzati határozatot a módosítás megkezdésekor szükséges meghozni és a véleményezési dokumentációhoz csatolni.

Határozati javaslat:
Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 6.§ (1) bekezdésében biztosított jogkörében eljárva Mórágy Község településképi rendeletének módosítási eljárását megindítja, a 2016. évi. LXXIV. törvény (a továbbiakban: Tktv.) 2024. január 1. napjától hatályos, a Tktv. 11/B. § (1a) bekezdését, valamint a 12. § (2) bekezdés h) pontját érintő módosításainak való megfeleltetés érdekében.
Felelős: Glöckner Henrik polgármester
Végrehajtásért felelős: Dr. Márton Antal aljegyző
Határidő: folyamatos


Mórágy, 2024. január 25.

